ลุ้น ครม.กดปุ่มลุยลงทุน
นายพีระพล ถาวรสุภเจริญ รองปลัดกระทรวงคมนาคม เปิดเผยว่า ในสัปดาห์หน้ากระทรวงคมนาคมเตรียมเสนอให้คณะรัฐมนตรี (ครม.) อนุมัติการลงทุนโครงการมอเตอร์เวย์ บางใหญ่-กาญจนบุรี วงเงิน 49,120 ล้านบาท จำนวน 8 ตอน และ โครงการมอเตอร์เวย์บางปะอิน-นครราชสีมา ระยะทาง 196 กิโลเมตร (กม.) วงเงิน 76,600 ล้านบาท จำนวน 14 ตอน จากนั้น จะมีการลงนามสัญญาในเดือน ก.พ.นี้ ส่วนโครงการรถไฟทางคู่ 4 เส้นทาง วงเงิน 91,466 ล้านบาท การรถไฟแห่งประเทศไทย คาดว่าจะลงนามในสัญญาได้ในเดือน มี.ค. นี้,สำหรับ ความคืบหน้า โครงการรถไฟฟ้า 4 สายทาง จะเปิดประกวดราคาโครงการ ได้ในเดือน ก.ค.นี้ เพื่อเริ่มก่อสร้างต้นปีหน้า และที่ประชุมได้สั่งการให้เตรียมเรื่องงานบริหารจัดการเพื่อรองรับ การเปิดบริการในปี 2561 ควบคู่ไปกับการเตรียมความพร้อม ด้านศูนย์ขนส่งตู้สินค้าทางรถไฟที่ท่าเรือแหลมฉบัง เพื่อให้สามารถขนถ่ายสินค้าเข้าสู่ระบบรางได้ในปีหน้า ส่วนความคืบหน้าโครงการท่าอากาศยานสุวรรณภูมิเฟส 2 วงเงิน 50,322 ล้านบาท ได้ลงนามสัญญาไปแล้ว 3 กลุ่มงาน จาก 7 กลุ่มงาน,ผู้สื่อข่าวรายงานว่า โครงการบางปะอิน-นครราชสีมา 14 ตอนที่จะเสนอ ครม.อนุมัติคาดว่าใช้เงินลงทุน 25,000 ล้านบาท จากทั้งหมด 73,000 ล้านบาท ส่วนมอเตอร์เวย์บางใหญ่-กาญจนบุรี กรมฯ ได้เสนอกระทรวงฯ พิจารณาทั้งหมด 11 ตอน ใช้เงินลงทุน 20,000 ล้านบาท.
นายพีระพล ถาวรสุภเจริญ รองปลัดกระทรวงคมนาคม เปิดเผยว่า ในสัปดาห์หน้ากระทรวงคมนาคมเตรียมเสนอให้คณะรัฐมนตรี (ครม.) อนุมัติการลงทุนโครงการมอเตอร์เวย์ บางใหญ่-กาญจนบุรี วงเงิน 49,120 ล้านบาท 
พีระพล ถาวรสุภเจริญ,โครงการรถไฟฟ้า,ประกวดราคาโครงการ,เงินลงทุน,มอเตอร์เวย์